భానుభక్త ఆచార్య
భానుభక్త నేపాలులో తానాహు జిల్లాలోని రాంఘా గ్రామంలో 1814 సం.లో జన్మించాడు.భానుభక్త తండ్రి ధనుంజయ ఆచార్య ప్రభుత్యుద్యోగిగా ఉండేవారు.రాజ్యకార్య నిర్వహణలో ఉండడం వలన ఆయన భానుభక్త సంరక్షణ భారాన్ని తండ్రి శ్రీకృష్ణ ఆచార్యకు అప్పగించారు. తాతగారి సంరక్షణలోనే భానుభక్త బాల్యం విద్యార్థిదశలు గడిచాయి. శ్రీ కృష్ణ ఆచార్య అప్పటి సంస్కృత విద్వాంసులలో పేరుగాంచినవారు కారణంగా, భానుభక్త పిన్నవయసులోనే సంస్కృతభాషా సాహిత్యాలలో అపారమైన పాండిత్యాన్ని గడించుకున్నాడు. అటుపిమ్మట ఉన్నత విద్యాభ్యాసానికై సరస్వతీ నిలయమైన కాశీ విద్యాపీఠానికి వెళ్ళాడు.కాని, తన తండ్రికి అస్వస్థత కారణంగా భానుభక్త తన విద్యాభ్యాసాన్ని చాలించవలసి వచ్చింది.
జగదీశ్ భగవతి
1934లో జన్మించిన జగదీశ్ భగవతి భారత దేశపు వర్థమాన ప్రముఖుడు. స్వేచ్ఛా ఆర్థిక విధానానికి సంబంధించి ఇతను ఎన్నో రచనలు చేశారు. 1991లో మనదేశం స్వేచ్ఛా ఆర్థిక విధానాలు పాటించినప్పుడు దానికి విధివిధానాలను రూపొందించినది ఇతనే. ఒకప్పుడు జనరల్ అగ్రిమెంట్ ఆన్ ట్రేడ్ అండ్ టారిప్ (గాట్) డైరెక్టర్ కు ఆర్థిక సలహా దారుడిగా పనిచేశాడు.ఆర్థిక స్వేచ్ఛా ద్వారానే నిజమైన అభివృద్ధి సాధ్యమౌతుందని ఇతని అభిప్రాయం. భగవతి రచించిన గ్రంథాలలో ఇండియా-ప్లానింగ్ పర్ ఇండస్ట్రియలైజేషన్ ముఖ్యమైనది. 2000లో పద్మవిభూషణ పురస్కారం పొందాడు.